 

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**Σάββατο 02/09/23**

**……………………………………**

**13:00**  |  **Περίμετρος **

**Καθημερινή εκπομπή παραγωγής ΕΡΤ3 2023.**

Ενημερωτική εκπομπή, με αντικείμενο την κάλυψη της ειδησεογραφίας στην Ελλάδα και τον κόσμο. Η «Περίμετρος» καθημερινά επικεντρώνει στην επικαιρότητα και σε ειδικά θέματα, σε ομόκεντρους κύκλους, με έμφαση τη Θεσσαλονίκη, τις περιφέρειες της χώρας, τις γειτονικές μας χώρες και την Ομογένεια. Με απευθείας συνδέσεις απ’ όλες τις γωνιές της Ελλάδας, μεταφέρει τον παλμό της ελληνικής «περιμέτρου» στη συχνότητα της ΕΡΤ3, με την αξιοπιστία και την εγκυρότητα της δημόσιας τηλεόρασης.

**14:00 | Diamond League- Σιαμέν (Z)**

Οι αγώνες στίβου Diamond League είναι και φέτος στην ΕΡΤ. Τα κορυφαία ονόματα του κλασικού αθλητισμού, Ολυμπιονίκες, Παγκόσμιοι & Έλληνες πρωταθλητές αγωνίζονται για 14η χρονιά για να κατακτήσουν το πολυπόθητο διαμάντι που εκτός από δόξα τους αποφέρει και σημαντικά χρηματικά ποσά. 14 πόλεις, αναμεσά τους η Ντόχα (Κατάρ), Ραμπάτ (Μαρόκο), Ρώμη & Φλωρεντία (Ιταλία), Παρίσι (Γαλλία), Όσλο (Νορβηγία), Λωζάνη (Ελβετία), Στοκχόλμη (Σουηδία), Σιλεσία/Χορζόφ (Πολωνία), Μονακό (Μονακό), Λονδίνο (Μ. Βρετανία), Ζυρίχη (Ελβετία), Σιαμεν (Κίνα), Βρυξέλες (Βέλγιο), φιλοξενούν μέχρι τις αρχές Σεπτεμβρίου η κάθε μια, αυτή την ξεχωριστή διοργάνωση του 2023. Οι μετέχοντες στους 13 πρώτους αγώνες διεκδικούν τη βαθμολογία που θα τους δώσει την πρόκριση στους μεγάλους τελικούς στο Γιουτζίν (Η.Π.Α.) στις 16 & 17 Σεπτεμβρίου του 2023 για να ανέβουν στο ψηλότερο σκαλί του βάθρου, κρατώντας στα χέρια τους το πολύτιμο Διαμάντι.

**16:00 | Το Ολοκαύτωμα του Χορτιάτη  -ΑΡΧΕΙΟ-**

**Ωριαίο ντοκιμαντέρ παραγωγής ΕΡΤ3, 1995-1996.**

2 Σεπτεμβρίου 1944. Οι Γερμανικές δυνάμεις κυκλώνουν τον Χορτιάτη κι εξαπολύουν τους Έλληνες συνεργάτες τους, τους διαβόητους "Σουμπερίτες" πάνω στους κατοίκους του χωριού. Μέσα σε λίγη ώρα 146 άνθρωποι ,κυρίως παιδιά και γυναίκες, δολοφονούνται ενώ κάποιοι από αυτούς καίγονται ζωντανοί στον τοπικό φούρνο. Στο ντοκιμαντέρ οι μοναδικές δύο επιζήσασες μέσα από τον μαρτυρικό φούρνο αφηγούνται τις τραγικές εκείνες ώρες το ολοκαυτώματος.

Σκηνοθεσία: Κώστας Εφραιμίδης

Κείμενα: Αγγελική Τριαρίδου

**17:00 | Sports Doc [E]**

**17:30 | ΕΥΡΩΠΑΪΚΟ ΠΡΩΤΑΘΛΗΜΑ ΑΝΔΡΩΝ, (ΤΕΛ ΑΒΙΒ) (Ζ)**

Το Ευρωπαϊκό Πρωτάθλημα Βόλεϊ Ανδρών είναι στην ΕΡΤ3. Από τις 29 Αυγούστου έως τις 16 Σεπτεμβρίου η Εθνική Ελλάδος και οι κορυφαίες ομάδες της Γηραιάς Ηπείρου διεκδικούν τη νίκη και την κατάκτηση των μεταλλίων. Την 34η διοργάνωση φιλοξενούν η Ιταλία, η Βουλγαρία, η Βόρεια Μακεδονία και το Ισραήλ. Όλοι οι συναρπαστικοί αγώνες της Εθνικής μας σε απευθείας μετάδοση από την ΕΡΤ.
**ΤΟΥΡΚΙΑ – ΕΛΛΑΔΑ**

**19:30  |  Ειδήσεις από την Περιφέρεια**

**20:00 | Παρίσι, η Πόλη του Έρωτα [E] **

[Paris City of Love]

**Ωριαίο ντοκιμαντέρ παραγωγής Γαλλίας 2020**

Το Παρίσι έχει τη φήμη της ερωτικής πόλης. Άρχισε να την αποκτά τον 19ο αιώνα, παράλληλα με τη μεταμόρφωσή του από τον Οσμάν. Πώς έγινε αυτό; Ανάμεσα στις μεγάλες λεωφόρους και τις όχθες του Σηκουάνα, κάτω από αψίδες και μέσα στα καμπαρέ, γεννιέται ο μύθος, και εμβληματικές μορφές διαμορφώνουν έναν αιώνα κοινωνικής και πολιτιστικής ιστορίας.

**21:00 | Μπολόνια , Πόλη των Απολαύσεων [E] **

[Pasta e Cultura a Bologna]

**Ωριαίο ντοκιμαντέρ συμπαραγωγής Y. N PRODUCTIONS/ INTERVISTA PROD/ FRANCE TÉLÉVISIONS, 2019.**

Σκηνοθεσία: Anelyse Lafay- Delhautal

Το ντοκιμαντέρ αυτό θα μας ταξιδέψει στη Μπολόνια, στα χνάρια του θεάτρου, του φαγητού και της αρχιτεκτονικής, σε μια πόλη όπου όλα μοιάζουν να συνδέονται. Η εξερεύνηση της

Μπολόνια μέσα από το φαγητό είναι μια βουτιά στο θέατρο, τη ζωγραφική, την αρχιτεκτονική και τη φιλοσοφία.

Μέσα από συναντήσεις με αρχιτέκτονες, με τους οποίους θα μιλήσουμε για την οικοδόμηση αυτής της πόλης που φτιάχτηκε προς ευχαρίστηση, σεφ που θα μας μιλήσουν για την φιλοσοφία του «Slow Food», ηθοποιούς που θα μας μιλήσουν για τη σχέση του θεάτρου και ειδικά της Κομέντια ντελ’ Άρτε με το φαγητό. Ένας καθηγητής ιστορίας της τέχνης θα μιλήσει για τη ζωγραφική και τις πολλαπλές αναπαραστάσεις γευμάτων, μαγειρικής και φαγητού.

Ένας κριτικός κινηματογράφου που ειδικεύεται στις ταινίες του Φελίνι θα μας μιλήσει για τη σημασία της Μπολόνια στη φιλμογραφία του μάστερ του είδους. Θα μας εξηγήσει, επίσης, πώς ο Φελίνι εμπνεύστηκε από αυτή την πόλη, κυρίως για το Αμαρκόρντ.

Και τέλος, επειδή τα ζυμαρικά δεν είναι τίποτα χωρίς την πιστή τους παρμεζάνα, θα μιλήσουμε για αυτόν τον κίτρινο χρυσό, τόσο ως συνοδευτικό του φαγητού όσο και ως το μοναδικό βρώσιμο προϊόν στον κόσμο που έχει εισαχθεί στο χρηματιστήριο. Η Μπολόνια είναι μια πόλη απόλαυσης από την οποία έχουν αντλήσει έμπνευση συγγραφείς, σκηνοθέτες και ζωγράφοι.

**22:00** **| Όλα ή τίποτα**

[All or Nothing]

**Δραματική ταινία συμπαραγωγής Ηνωμένου Βασιλείου/ Γαλλίας, 2002, διάρκειας 130’**

Σκηνοθεσία: Μάικ Λι

Με τους: Τίμοθι Σπολ, Λέσλι Μανβίλ, Τζέημς Κόρντεν, Ρουθ Σιν, Άλισον Γκάρλαντ

**Υπόθεση:** Η ταινία περιγράφει τη ζωή σε μια εργατική γειτονιά του Λονδίνου, εστιάζοντας στην οικογένεια της Πένυ και του Φιλ. Παράλληλα, παρακολουθούμε τις ζωές των φίλων και γειτόνων τους.

Μέσα σε μια καθημερινότητα πνιγμένη στα προβλήματα, τις δυσλειτουργικές σχέσεις και την έλλειψη επικοινωνίας, όλοι προσπαθούν να συνυπάρξουν αρμονικά..

Όμως, ένα ξαφνικό γεγονός θα αναγκάσει την οικογένεια της Πένυ και του Φιλ να επανεκτιμήσουν όλα όσα θεωρούσαν δεδομένα και κυρίως να επαναπροσδιορίσουν τις σχέσεις τους.

*Υποψήφια για Χρυσό Φοίνικα στο Φεστιβάλ των Καννών (2002)*

**…………………………………………………**

**[ αλλαγή στην ώρα μετάδοσης της Diamond League (14:00). Το ντοκιμαντέρ για το ΟΛΟΚΑΥΤΩΜΑ ΤΟΥ ΧΟΡΤΙΑΤΗ θα μεταδοθεί στις 16:00. Μετάδοση ξένων ντοκιμαντέρ στις 20:00 και 21:00. Οι μεταμεσονύχτιες προβολές παραμένουν ως έχουν]**